जायनि थाखाय फैबाय थानाय बिसायख’थिआव बिजेपिआ जेनोब्लानो मन्थ्रि ड: हिमन्त बिस्व शर्माखौ कृषक मुक्ति संग्राम समिटिनि दैदेनगिरि अखिल गगै बादि जेलावसो थिनहर नांसिगौ होनना बुंथियो। बिपिएफ दोलोआ सुबिदाबादि दोलो होननानै बुंथिनायजों लोगोसे हाग्रामा महिलारिनि दैदेननायाव फिसा-फिसा दोलोखौ लानानै बिटिसिआव सोरखार दाफुंगोन आरो बिजेपि दोलोखौ बे बाराव माब्लाबाबो बिपिएफ हानजाया मदद होनाय नंलिया होननानै बिपिएफनि बारग’ एम सि एल ए थामहिनबा बागानपारा बियाबनि बिपिएफनि बिजाथि फलिन्द्र बसुमतारीआ बुंथियो। बिनि आवगाय बागसा जिल्लानि बागानपारा बियाबनि बेन्दोंनि आङारधुवायाव बिपिएफनि मोनसे बिसायख’थि मेलाव बिपिएफनि आफादगिरि हाग्रामा महिलारीया नुजाथिनानै रायजो-राजाफोरनि सिगाङाव बिबुंथि लाखियो । बे मेलाव बरमा बिधान सभा बियाबनि एम एल ए मनेस्वर ब्रह्म, बिपिएफनि नेहाथारी प्रबिन बर’, बिपिएफनि फोसावदिं नेहाथारी रजनी बरजौवारी, बिटिसिनि बारग’ मावफुंगिरि सोद्रोमा बनमालि बर’, बिपिएफ दैदेनगिरि सतन रामसियारीजों लोगोसे जिल्लानि गोबां बिपिएफ दैदेनगिरि- मावफारियाफोरा नुजाथियो।